มีอาการคันที่อวัยวะเพศค่ะ คันมาก หลังจากนั้น ก็เกาพอเวลาปัสสวะแล้วแสบ เลยใส่ผ้าอนามัย คิดว่า จะได้ไม่อับชื้น.. พอถ่ายมาได้1 วัน อากาศคันหายไป เปนตุ่มรอบนอกแถวแคม วันแรกเจ็บปวดมาก วันที่สอง เจ็บๆคันๆ เวลาปัสสวะแสบมากเลยค่ะ ตอนนี้ ความปวดหายไปแต่ คันด้วยเจ็บด้วยค่ะ
สวัสดีค่ะ อาการคันที่อวัยวะเพศ ต่อมาเจ็บปวด และแสบ อาจเกิดจาก1. การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกจะเกิดเป็นผื่นสีแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด2.เริมที่อวัยวะเพศเป็นโรคติดต่อทางเพศสัมพันธ์ โดยเริ่มแรกจะมีลักษณะเป็นตุ่มน้ำใส อาจมี 1 ตุ่มหรือหลายตุ่ม ต่อมาตุ่มน้ำจะแตกและกลายเป็นแผล มีน้ำเหลืองซึม และจะมีอาการแสบร้อนหรือเจ็บปวดมาก นอกจากนี้อาจมีอาการมีไข้ ปวดหัว ปวดเมื่อยคัว อ่อนเพลียร่วมด้วย และอาจมีปัสสาวะแสบขัด และตกขาวผิดปกติได้3.แผลริมอ่อนหรือซิฟิลิสเทียม เป็นโรคติดต่อทางเพศสัมพันธ์ เกิดจากการติดเชื้อแบคทีเรีย อาการเริ่มจากเป็นตุ่มนูนและกลายเป็นแผล อาจมีหลายแผลหรือมีแผลเดียวก็ได้ แต่มักพบหลายแผลมากกว่าต่อมาแผลเล็ก ๆ เหล่านี้จะขยายรวมกันเป็นแผลใหญ่ ลักษณะแบบแผลเปื่อย มีเนื้อเยื่อเละ ๆ ที่ก้นแผล มักจะมีเลือดซึม และรู้สึกเจ็บ ต่อมาจะพบต่อมน้ำเหลืองที่ขาหนีบบวมโตและเจ็บ บางรายอาจมีไข้ เบื่ออาหาร และปวดเมื่อยตามร่างกายร่วมด้วย รวมทั้งมีตกขาวที่ผิดปกติปริมาณมาก มีกลิ่นเหม็น โรคนี้สามารถรักษาให้หายได้ด้วยการทานยาปฏิชีวนะฆ่าเชื้อหากมีเพศสัมพันธ์ และพบมีตุ่มที่บริเวณแคม ก็อาจเป็นโรคเริมได้ค่ะ แนะนำว่าควรไปพบแพทย์เพื่อตรวจวินิฉัยว่าใช่หรือไม่ หากเป็นเริม แนะนำควรทานยาต้านไวรัส เพื่อช่วยลดระยะวลาการเป็นโรคและการกลับเป็นซ้ำอีกค่ะ